
1. עדכוני מנכ"לית המועצה:
קב"ט חדש נכנס לתפקיד, שגב עיש. שגב היה המנכ"ל של חצור הגלילית. בחור מאוד מרשים ומוכשר והוא יתחיל את תפקידו ביום ראשון. מנהלת תחום בתי ספר, רחלי, עוזבת את הרשות ויוצאת לדרך חדשה. אני שמחה שמהר מאוד הצלחנו לאייש את המשרה ע"י הילה שעבדה מולנו דרך אפטר סקול. לגבי דיוני תקציב, אני מזמינה אתכם לשלוח עכשיו במייל דברים אקוטיים שאתם רוצים שניתן להם תשומת לב בתקציב 2027.   
שמוליק שמחון:                                                                                                                                       אני רוצה להעלות נושא חשוב, העליתי אותו בישיבה בתחילת הקדנציה. מדובר בגנים האנתרופוסופיים של עמותת שקד שעד לרגע זה, ואוטוטו אתה, עידו, מסיים קדנציה שנייה, לא משלמים את השוברים שיוצאים בכל חודש לתשלום על הגנים. זה לא תקין. אנחנו פה מעלים ארנונה בשבעה אחוזים ולוקחים הלוואות, כי אין כסף.  גני חב"ד לא יכלו לעמוד בתשלום ולכן הם הסכימו להיות חלק מהמועצה. שקד לא הסכימו, ומשום מה, הם פטורים בטבעון מתשלום. הם צברו כבר חוב של למעלה ממיליון ₪. נאה דורש נאה מקיים, אתה דורש מכולם במדינה להתנהל כמו שצריך. אני דורש ממך ומהמליאה הזאת, כולנו פה מייצגים ציבור ונבחרנו פה על ידי הציבור, לטפל בכסף הזה בצורה נכונה ושווה לכל התושבים. לא יכול להיות שגוף אחד יהיה מופלה ולא ישלם את זה. הדרג המקצועי מוציא את השוברים, והם לא משלמים וכאילו יש איזו הסכמה שבעל פה או בשקט. לפני חצי שנה התקשרה אליי הגזברית, להגיד שיש לי דו"ח על הכלב. כלב שמת כבר לפני שנה, זה לא נראה לי הגיוני אבל שילמתי. אז היא עשתה את האכיפה עליי ושילמתי את הדו"ח. ראיתי שיש לנו בסדר היום  מחיקת חובות וזה מה שיקרה הרי, בעוד שלוש קדנציות זה יגיע לוועדת הנחות ואז ימחקו מיליונים. בזמנו אתם אמרתם שתעשו איזשהו תהליך של הקצאות קרקע, וזה לא קרה. תן לי תשובה מה קורה עם זה ואני חושב שכרגע צריך לתת הוראה לגזברית לגבות את התשלומים.
ראש המועצה:                                                                                                                                  אם אתה רוצה להעלות נושא, למה לא פנית מראש? היינו מעלים את זה. לא נפתח עכשיו דיון של 50 דקות על הדבר הזה. התשובה העקרונית היא שעשינו בדיקה בזמנו ברמה הארצית ואין לזיכרוני ברמה הארצית, כמעט אף ישוב בארץ שגובה את הכסף הזה. אנחנו צריכים להשלים את תהליך ההקצאות. יפורסמו ההקצאות ויושלם תהליך ההקצאות, אחרי כן זה יגיע גם לכאן לדיון סביב נושא ההקצאות, ומשם נדון גם בכסף, זה בצד אחד. בצד השני, הנורמטיבי, עשינו עבודה השוואתית לגבי גנים אנתרופוסופיים בארץ, ומי משלם שכר דירה כשהם נמצאים במבנה ציבור. התשובה היא שאין לזיכרוני, אולי אף רשות בארץ שבה גובים את הדבר הזה, אולי רשות אחת. אני אשלח לכם את הטבלה. נניח וזה לא היה גן של עמותה, היינו צריכים לתת מענה חינוכי לילדים האלה. הילדים האלה היו משתמשים בגנים האלה ולא היינו גובים על הדבר הזה שכר דירה כמו שלא גובים מגן חרצית, חרוב או חצב. בארץ, לא גובים ולא דורשים שכר דירה. אגב, גם מגני שקד וגם מגני חב"ד במשך ה-20 שנים הראשונות שהם פעלו, אף אחד לא גבה שכר דירה. 
2. שיכון אלה.

מהנדסת המועצה: 
במסגרת רשימת התב"רים להיום, אנחנו מבקשים לאשר תקציב לטובת פרויקט רחוב שיכון אלה. הפרויקט מאפשר את מימושה בפועל של מלוא זכות הדרך. היום המימוש חלקי בלבד.  אנחנו מבקשים להרחיב את הדרך הקיימת, להקים מדרכות משני הצדדים ולהרחיב את נתיבי הנסיעה. ההרחבה תהיה לכיוון הצפוני, בהתאם לזכות הדרך המאושרת. הגבול הדרומי של הדרך הקיימת בפועל, ממוקם על קצה זכות הדרך ולכן בצד הדרומי יהיו פחות שינויים.  הפרויקט תוקצב על ידי משרד התחבורה ומרבית הכסף- 70%, מגיע ממשרד התחבורה. קיימנו מפגש תושבים והסברנו להם על הפרויקט. 
ראש המועצה:                                                                                                                                    היה ויכוח, כמו בכל סיטואציה כזאת. בסוף יש אנשים שהמגרש שלהם נמצא על זכות הדרך 40 שנה. יש שם כל מיני סוגיות. יש כניסה ליישוב שהיא כניסה מקרטעת, אנשים חונים שם על הכביש ואתה נוסע בסללום. יש שם זכות דרך שהיא פי אחד וחצי ממה שאנחנו מנצלים היום. אפשר לעשות שם חניות ציבוריות, אפשר לעשות שם מפרצי חנייה, וזה גם מה שהתוכנית מציעה. בדיון עם תושבי הרחוב, חלק התנגדו והיו שתמכו או שאמרו שהגיע הזמן לטפל. אנחנו בעצם אמרנו להם שעם כל הכבוד והאהבה שיש לנו, ויש לנו אליהם, זו זרועה שנשענים עליה ארבעה או חמישה רחובות בקריית טבעון. לא מעט אנשים נוסעים בציר הזה וצריך שיהיה להם ציר כניסה נורמלי ובטיחותי ליישוב. היה ויכוח מורכב סביב הדבר הזה, חלק הבינו את הדברים וחלק עדיין התנגדו ואמרו שישתמשו בעורכי דין.  
מהנדסת המועצה:                                                                                                                       אחרי שיתוף הציבור, שלחנו מכתב לכל תושבי הרחוב והזמנו אותם גם להגיע אלינו על בקשות פרטניות ודיוקים של התוכנית. התקיימו ארבע - חמש פגישות עם תושבים שרצו להסיג או לדייק את הדברים. התחלנו תהליך עם קבלן, הוא היה בשטח מספר פעמים, הוא קיבל כתב כמויות ואנחנו נערכים לצאת לביצוע בנובמבר.
שמוליק שמחון:                                                                                                                        מה קובע את העדיפות לתוכנית הזאת ולא לתוכנית אחרת? ואני אציין שמדובר כבר שנים על הכיכר ליד תחנת הדלק פז. 
ראש המועצה:                                                                                                                                 שני הפרויקטים האלה תוקצבו פחות או יותר באותו הזמן לפני שבע שנים, וכל אחד מהם אושר לפני שבע שנים. הפרויקט של הכיכר עבר לרשות הלאומית לבטיחות בדרכים, משם התגלגל לאשכול ונתקע. עכשיו שהוא חולץ, אני מעריך שהוא יגיע לפה תוך חודשיים או משהו כזה. הפרויקט השני לא יצא לשום מקום, זה בידיים שלנו אז אנחנו פשוט מבצעים.
3. חנה סנש - עסקת קומבינציה.                                                                                                                                                                      
מנכ"לית המועצה:                                                                                                                       זו עסקת קומבינציה שאנחנו דוגרים עליה כבר שנה וחצי. יש לנו מגרש ברחוב חנה סנש 2, שעליו יושב בית הווטרינר. מרגע שהבנו שבית הווטרינר עובר לרחוב כרמל ומתפנה הנכס הזה, זממנו להקים שם משהו מסחרי. תוך כדי, גם יצא לשיווק על דרך ההתמחרות, המגרש השני שצמוד. אנחנו סברנו שלא כדאי להשקיע בנכס הצמוד יותר ממיליון וחצי ₪. עצרנו במיליון וחצי ₪ והיה מי שדהר קדימה. אני לא רוצה להגיד את הסכומים בשידור מצנעת הפרט, זה עבר לסכומים יותר גדולים, ואז יצא שאנחנו כרגע שותפים במגרש. עסקת קומבינציה היא עסקה שהיא מאוד מורכבת, כי היא מאלצת את הרשות לקבל אישור של משרד הפנים גם לעסקת הקומבינציה, גם לפטור ממכרז, כי צריך להיות אינטרס בעסקה מהסוג הזה שהיזם הוא אחד, אין כמה אופציות. אירוע כזה יכול לקחת כשש- שבע שנים עד שיאשרו אותו אבל, יחד עם זאת, יש כמה סעיפים שמתירים לרשות לעשות עסקת קומבינציה בפטור ממכרז, כשהסעיף העיקרי שבהם זה, שהחלק של הרשות הוא פחות מחצי מהעסקה, משווי הקרקע. בנוסף, זה כלכלי לרשות ויש חוות דעת מהנדסת, חוות דעת שמאי, חוות דעת גזברית, חוות דעת מנכ"לית וחוות דעת יועמ"ש שעסקת הקומבינציה הזו היא כלכלית לישוב והיא נכונה לישוב. בעסקה מתקיים גם התנאי שערך הקרקע שלנו היום, שוויו פחות מחצי מהשווי המלא של הקרקע ועל כן, אנחנו רשאים להתקדם עם העסקה הזו. ערך הקרקע כרגע בהערכה שמאית הוא 1.74 מיליון ₪. בתוך העסקה הזו, אנחנו נותנים ליזם את הקרקע שלנו והוא נותן לנו שירותי בנייה תמורת הקרקע. תמורת הקרקע שנתנו לו, ובניכוי עלות שירותי הבנייה שהוא נותן לנו, יישאר לנו 18.26% אבל להערכתי יותר לכיוון ה-19% ומעלה. זו התמורה שתיוותר לנו ותביא לנו את העסקה בשווי מאוד מאוד שמרני ל-3.25 מיליון ₪. אני מזכירה שהשמאי שאנחנו עובדים אתו הוא שמאי שמרן מאוד. יש לנו אפס השקעה בבניית הנדל"ן, כן יש לנו השקעה אחת שהיא מול רמ"י. אנחנו יוצקים זכויות נוספות בקרקע ועל הזכויות הנוספות בקרקע אנחנו צריכים לשלם לרמ"י בין 400,000 ₪ ל-500,000 ₪. הולכים להיבנות שם 880 מ"ר רבועים כולל הכל, של מסחר ותעסוקה. יש לנו שתי אופציות שעומדות לבחירתנו: 60 מטר מרובע מסחר ו-157 מטר תעסוקה או 80 מטר מסחר, שאני נוטה לעשות את העסקה הזו, ו-130 מטר תעסוקה. שווי השמאי מגלם איזושהי שכירות חודשית של  18,850 ₪, ובעיניי זו הערכה מאוד מאוד שמרנית. בכדי לעשות את העסקה הזאת, צריך לקבל אישור שמאי לסבירות התמורה וכבר קיבלנו, אבל חוות דעת חתומה טרם קיבלנו מאחר ואורן אושפז בבית חולים. הדבר השלישי שצריך זה אישור של ועדת השלושה הכוללת אותי, את עודד ואת סיוון, לפטור ממכרז. אישור שכבר נחתם היום ותב"ע לתוספת קומה. מרגע שאתם מאשרים אנחנו הולכים למשא ומתן על החוזה קומבינציה עם היזם, הוא כרגע מחכה לנו.
ראש המועצה:                                                                                                                                   סיגלית עובדת על הפרויקט הזה כבר שנה וחצי- שנתיים, בעקביות ובנחישות. המטרה כאן היא לייצר לדורות הבאים נכס מניב שהוא נכס של המועצה. למרות שאף פעם לא יהיה כסף זמין ונזיל לעשות פרויקט מניב, זה דבר מאוד קשה, ולכן, איפה שאפשר להיעזר בשוק הפרטי, שהוא יבצע את זה עבורנו גם אם זה לכאורה באיזשהו מחיר כזה או אחר של ויתור, בסוף זה הדבר הנכון. זו עסקה טובה ותודה לסיגלית, ולצוות של רות, ולאורן ולאורלי וגם למי שלא פה. 
מנכ"לית המועצה:                                                                                                                       אני רוצה להסביר איפה זה פוגש את התושב במקום טוב. אם אנחנו לא עושים את העסקה הזו, הבנייה של היזם תפגע בשכנים שלו. היא כזו מכוערת ולא מתכתבת עם כלום בסביבה, שהיא זו שתעשה נזק לקרקע, וזה גם בין היתר מה שגרם לנו להתאבד על האירוע הזה. סדר הפעולות הוא כזה: אנחנו כרגע מנסחים את הסכם הקומבינציה. הסכם הקומבינציה עליו נתחיל ממשא ומתן ואני מקווה שיהיה קצר, כי עיקרי הדברים כבר סוכמו עם היזם. ברגע שנחתם הסכם הקומבינציה, אנחנו הולכים למנהל ומבקשים לשלם את אישור הזכויות, פותחים תב"ר לטובת העניין ויוצאים להיתר במקביל. אני מניחה שלפני שניגע בקרקע תעבור לפחות שנה. אני לא יכולה להתקדם לחתימה להסכם קומבינציה בלי אישור מליאה. 
מתקיימת הצבעה:
אושר פה אחד.

4. מחיקת חובות.

גזברית המועצה:                                                                                                                                              ועדת הנחות מתכנסת ארבע פעמים בשנה. בחלק מהוועדה, אנחנו מאשרים הנחה חריגה שהיא לא על פי חוק, לפי כל מיני אירועים משבריים, ובחלק השני של הוועדה, אנחנו בעצם מאשרים מחיקה של חובות. כל חוב שמגיע לדיון עובר ממש תחקיר של היועץ המשפטי, שמוציא על זה חוות דעת וממליץ למחוק את החוב. המטרה שלנו היא למחוק מהספרים כמה שיותר חובות.  על פי רוב, אנחנו מאוד תמימי דעים בוועדה. אנחנו מאשרים את מחיקת החובות של כל הוועדות שהתכנסו ב-24-25 עד אמצע 26. העברנו לכם את כל החומרים. 
מתקיימת הצבעה:
אושר פה אחד.

5. סקירת תב"רים.

מנכ"לית המועצה:                                                                                                                                     קודם כל, כמו שאתם רואים, כל האגפים התייחסו בהערות, אתם תראו אותם בצד שמאל בכל תב"ר איפה הוא נמצא. יש פה את כל התב"רים שנפתחו החל מינואר 24, שזה למעשה תחילת הקדנציה שלכם קצת קודם ועד אוגוסט 26. יש פה את תאריך פתיחת התב"ר, את היקף התב"ר וכמה מתוכו הוא במימון הרשות. נפתחו תב"רים בתקופה הזו בהיקף של 114 מיליון שקל, מתוכם כספי הרשות, רק 43 מיליון שקלים נלקחו מהקרנות או מהלוואות. אגב יתרת ההלוואות היום, היא סכום הרבה יותר נמוך מזה. שריון פירושו שהוצאנו הזמנת עבודה אבל לא קיבלנו עדיין חשבונית. יש התקשרות חוזית וכסף צבוע לטובת זה. 
ראש המועצה:                                                                                                                                הטבלה אצלכם, כתובה גם במליאה הבאה. תעיפו מבט, תראו אם יש לכם דברים שאתם רוצים לשאול. תודה לצוות המקצועי, תודה גם לכל מי שהציף את זה כי נראה לי שזה גם גרם לצוות לשבת ולעשות סדר, וזה תמיד מבורך. 
6. תב"רים. 

6.1 תב"רים לפתיחה:

תב"ר 1212

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1212
	ביצוע רחוב שיכון אלה
	2,900
	870
	2,030
	כביש גישה מזרחי רח' שיכון אלה. 70% מימון משרד התחבורה. 30% במימון היטלי תיעול וסלילה.




מתקיימת הצבעה:
אושר פה אחד.










 תב"ר 1259

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1259
	חניות זבולון 1
	70
	70
	-
	העמקת חניות בזבולון 1.



מהנדסת המועצה:
החניות הקיימות היום בזבולון אחד, הן אלכסוניות ואנחנו בעצם מעמיקים אותן פנימה כדי שלא יפריעו לנסיעה.

מתקיימת הצבעה:
אושר פה אחד. 

תב"ר 1260 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1260
	השקעה באבטחת היישוב
	484
	484
	-
	פתיחת תב"ר לצורכי אבטחת היישוב. ימומן מקרן השמירה.



סמנכ"ל המועצה וראש מנהל תפעול וביטחון:                                                                                                                                            
מדובר בשני תב"רים. התב"ר הראשון הוא תב"ר לטווח הקרוב יותר שמדבר על השקעה במרכיבי ביטחון- חימוש יחידת השיטור, שדרוג מצלמות וכן הלאה. והתב"ר השני הוא תב"ר לטווח הרחוק, לחמש שנים, שאמור לממן אותו בעצם, מודל האבטחה מהיטל השמירה, והוא מדבר על שדרוג כל המערכת הטכנולוגית של המצלמות בחמש שנים הקרובות. הכוונה לשדרג בחמש שנים הקרובות את המערך, ככה שכמעט את כל המקומות המועדים לפורענות, נרשת אותם עם מצלמות. בנוסף, נבחן כניסה של מערכת  AI, שתוכל למצות ולסנן לנו את כל הנתונים שנרצה, וגם אחזקה של כל המערך הזה שהוא מערך מאוד מאוד גדול. הכל ממומן מתוך היטל שמירה. יש לנו חברה מאוד מסודרת שיודעת לעשות הכל ולייעץ לנו, ולפני כל פרויקט, אם זה פרויקט  AI, אנחנו נעשה בחינה של כל החברות שקיימות בשוק. אני חושב שזה הבניפט המרכזי שאנחנו נרצה להביא.
שמוליק שמחון:                                                                                                                               אני מבקש שהניידות יגיעו גם לרמת טבעון. מעניין שאת הבדואים שמסתובבים חבורות חבורות של נערים, עם אופניים חשמליות, בלי קסדות שעולים על הכביש, אותם כל היום אני רואה ואת הניידת אני לא רואה. תן דגש, יכול להיות שלא היה קב"ט, תן שם דגש כי המצב הולך ומחמיר, כי את השכונה הזאת אנחנו לאבד אותה. 
ראש המועצה:                                                                                                                          ועד רמת טבעון הוא הנציגות הציבורית היחידה שיש להם פגישות קבועות כאן עם הצוות, אחת לשלושה חודשים הם מגיעים וכל הכבוד להם. הם מקבלים פה מענה רחב.
מתקיימת הצבעה:
אושר פה אחד. 

תב"ר 1261 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1261
	השקעה במערך המצלמות הטכנולוגי, האבטחה ומרכיבי הביטחון ביישוב
	1,500
	1,500
	-
	השקעה במערך המצלמות הטכנולוגי, האבטחה ומרכיבי הבטחון ביישוב ל-5 שנים הקרובות ימומן ממודל האבטחה.




מתקיימת הצבעה:
אושר פה אחד 

תב"ר 1262 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1262
	השקעה בבית כנסת תאנה
	100
	100
	-
	שיפוץ מקיף בבית כנסת תאנה הכולל פירוק גג אסבסט.



ראש המועצה:                                                                                                                              בעצם גם בקדנציה הקודמת, ניסינו לתמוך מדי פעם בבתי כנסת. אחד מהמבנים האחרונים ביישוב שיש לו שיש לו גג אסבסט. יכול להיות שהאחרון. מבצעים שם פרויקט להסרה ואנחנו רוצים לתמוך. 
מתקיימת הצבעה:
אושר פה אחד. 








4.2 תב"רים להגדלה או לשינוי תמהיל.

תב"ר 1176

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	1176
	תכנון בי"ס נרקיסים
	375
	610
	985
	-
	610
	הגדלת תב"ר לצורך תכנון בי"ס נרקיסים. בשלב זה קיימת הכרה בצורך במשרד החינוך אך טרם התקבלה הרשאה. מותנה בהרשאה.




מנכ"לית המועצה:                                                                                                                             אנחנו נדרשים להגדיל את סכום התכנון בשביל להתאים אותו. התב"ר נפתח, לא בזמני, אני מניחה על בסיס אומדן וכרגע צריך להתאים אותו. 

אליק אלמוג:                                                                                                                                     מה הסתבך בתכנון ולמה צריך להוציא כל כך הרבה כסף? יש פה פער משמעותי של 200%.
מנכ"לית המועצה:                                                                                                                            הסתבך לא התכנון. היה מכרז שהזכייה בו הייתה על סכום אומדן. 
מהנדסת המועצה:                                                                                                                          קודם כל זה הכל ספקולציות. המכרז כלל את כל תכולות התכנון, זאת אומרת, כל היועצים משלב הכנת החלופות ואז הסוף כולל פיקוח בשטח. אגב, הסכום הזה לא כולל את עלות מכון הבקרה.
מנכ"לית המועצה:                                                                                                                  בסוף המכרז שזכו בו, שהיה גם הכי זול מכולם, היה הסכום הזה. אני מניחה שהאומדן היה תכנון בלבד בלי יועצים. היועצים זה אירוע שמייקר מאוד מאוד המכרז.                                                                                                                         

מתקיימת הצבעה:
אושר פה אחד.








תב"ר 1167 

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	1167
	הצטיידות ומחשוב טכנולוגית
	64
	36
	100
	33
	3
	הגדלת תב"ר עבור הנגשה טכנולוגית לתלמידים. מדובר בהגשה שחלקה ממומנת ע"י הרשות וחלקה ע"י המשרד. שמחושבת ע"פ סימולציה של משרד.




גזברית המועצה:                                                                                                                    תלמידים שצריכים הנגשה באמצעות אייפדים וכאלה. אנחנו מקבלים הרשאה תקציבית ממשרד החינוך והוא גם מממן חלק קטן מהסכום.
מנכ"לית המועצה:                                                                                                                                  זה לא פרויקט אחד, יש לזה פער של אחורה של כמה וכמה פרויקטים. זו הצטברות של פרויקטים שהם לא העבירו את ההרשאה בסכומים שעלה באמת המחשוב.
מתקיימת הצבעה:
 אושר פה אחד. 




הישיבה ננעלה בשעה 20:40

				






סיגלית עין קדם מנכ"לית המועצה____________ עידו גרינבלום ראש המועצה_______________

